Lav et referat af nedenstående tekst:

Tekst:
Mandag vidnede en pædagog fra et opholdssted i Aalestrup ved retten i Aalborg. Her forklarede pædagogen, at en 17-årig ung mand tilbage i september havde sagt ”jeg stikker dig ihjel,” mens han holdt en hobbykniv med knivbladet skubbet ud frem mod pædagogen. Om natten truede den unge mand igen pædagogen, denne gang med en trussel om, at han ville slå både pædagogen og pædagogens familie ihjel. I retssalen nægtede den 17-årige at have fremsagt nogen af truslerne. Han erkendte dog, at han havde haft en kniv, som han dog ifølge eget udsagn nøjedes med at stå med ned langs siden. Pædagogens vidneforklaring var imidlertid så troværdig, at dommeren valgte at dømme den unge mand skyldig. Han blev idømt 40 dages betinget fængsel. Det fortæller anklager Mathias Andersen fra Nordjyllands Politi.

Referat:
Med en hobbykniv i hånden fremsatte en 17-årig trusler mod en pædagog på et opholdssted.